แบดทีมหญิงไทย อัดศรีลังกา 5-0 คู่ ประเดิมชัยศึกชิงแชมป์อช.
ทีมตบลูกขนไก่สาวไทยประเดิมชัยศึกแบดมินตันชิงแชมป์เอเชีย ประเภททีม ครั้งที่ 1 ที่เมืองไฮเดอราบัด ประเทศอินเดีย โดยเป็นฝ่ายเอาชนะศรีลังกาไปได้ขาดลอย 5-0 คู่ ส่วนนัดต่อไปของรอบแรก จะดวลกับไต้หวัน วันที่ 18 ก.พ. ขณะที่ทีมหนุ่มไทยเปิดสนามไม่สวย แพ้ไต้หวันไป 1-4 คู่ โดยนัดที่ 2 รอพบกับอินโดนีเซีย วันที่ 16 ก.พ.,การแข่งขันแบดมินตันชิงแชมป์เอเชีย ประเภททีม ครั้งที่ 1 ที่เมืองไฮเดอราบัด ประเทศอินเดีย ทีม หญิงไทย ในฐานะทีมวางอันดับ 4 ของรายการ อยู่กลุ่มบี ร่วมกับไต้หวัน ทีมอันดับ 7 และศรีลังกา ทีม อันดับ 11 รอบแรกแข่งขันแบบพบกันหมด คัดเลือกทีมอันดับ 1-2 เข้าไปเล่นในรอบก่อนรองชนะเลิศ แบบแพ้คัดออก,โดยนัดแรก เมื่อวันที่ 15 ก.พ.ที่ผ่านมา ทีมสาวไทย ประเดิมสนาม เป็นฝ่ายเอาชนะ ศรีลังกา ไปได้ขาดลอย 5-0 คู่ เริ่มจากเดี่ยวมือ 1 ครีม บุศนันทน์ อึ๊งบำรุงพันธุ์ ชนะ เลคา ชีฮานี 2-0 เกม 21-11, 21-9 คะแนน จากนั้นเดี่ยวมือ 2 พีช พรทิพย์ บูรณะประเสริฐสุข ชนะ ธิลินี เฮนดาเฮวา 2-0 เกม 21-5, 21-7 คะแนน ต่อด้วยเดี่ยวมือ 3 หมิว พรปวีณ์ ช่อชูวงศ์ ชนะ อิสฮาดิกา คาวิดี 2-0 เกม 21-8, 21-8 คะแนน ตามด้วย คู่มือ 1 พุธิตา สุภจิรกุล กับ ทรัพย์สิรี แต้รัตนชัย ชนะ อชินี รัตนาสิรี กับอูปูลิวีราซิงฮี 2-0 เกม 21-12, 21-11 คะแนน และคู่มือ 2 ชญานิศ ฉลาดแฉลม กับไผทมาส เหมือนวงศ์ ชนะ อิสฮาดิกา คาวิดี กับออสฮาดี คูรัปปู 2-0 เกม 21-7, 21-11 คะแนน สำหรับนัดต่อไป ทีมหญิงไทยจะพบกับไต้หวัน วันที่ 18 ก.พ.นี้,ส่วนทีมชายไทย ในฐานะทีมวางอันดับ 9 รอบแรกอยู่กลุ่มซี ร่วมกับอินโดนีเซีย ทีมอันดับ 3, ไต้หวัน ทีมอันดับ 7, มัลดีฟส์ ทีมอันดับ 14 รอบแรกแข่งขันแบบพบกันหมด คัดเลือกทีมอันดับ 1-2 เข้าไปเล่นในรอบก่อนรองชนะเลิศ แบบแพ้คัดออกต่อไปเช่นกัน ซึ่งผลในนัดแรกของทีมหนุ่มไทย ที่พบกับไต้หวัน ปรากฏว่า ทีมไทยแพ้ไป 1-2 คู่,โดยเดี่ยวมือ 1 ซุปเปอร์แมน บุญศักดิ์ พลสนะ แพ้ เตีย เฉิน ซู 0-2 เกม 15-21, 7-21 คะแนน จากนั้นคู่มือ 1 บดินทร์ อิสสระ กับนิพิฐพนธ์ พวงพั่วเพชร แพ้ เจิ้น มู่ หลี กับเชีย ซิน ไต 1-2 เกม 21-13, 14-21, 19-21 คะแนนต่อด้วยเดี่ยว มือ 2 ทนงศักดิ์ แสนสมบูรณ์สุข แพ้ เจิ้น หัว ซู 0-2 เกม 19-21, 18-21 คะแนน ตามด้วยคู่มือ 2 เดชาพล พัววรานุเคราะห์ กับกิตตินุพงษ์ เกตุเรน ชนะ ฮุง หลิง เฉิน กับชิ หลิน หวัง 2-1 เกม 16-21, 21-12, 21-16 คะแนน และเดี่ยวมือ 3 โฆษิต เพชรประดับ แพ้ ซู เหว่ย หวัง 0-2 เกม 15-21, 19-21 คะแนน นัดต่อไปของทีมชายไทย จะพบอินโดนีเซีย วันที่ 16 ก.พ. และเจอมัลดีฟส์ วันที่ 17 ก.พ.นี้
ทีมตบลูกขนไก่สาวไทยประเดิมชัยศึกแบดมินตันชิงแชมป์เอเชีย ประเภททีม ครั้งที่ 1 ที่เมืองไฮเดอราบัด ประเทศอินเดีย โดยเป็นฝ่ายเอาชนะศรีลังกาไปได้ขาดลอย 5-0 คู่ ส่วนนัดต่อไปของรอบแรก จะดวลกับไต้หวัน วันที่ 18 ก.พ.นี้ 
แบดมินตันชิงแชมป์เอเชีย,บุศนันทน์ อึ๊งบำรุงพันธุ์,พรทิพย์ บูรณะประเสริฐสุข,พรปวีณ์ ช่อชูวงศ์,ข่าวกีฬา,ข่าว,ไทยรัฐออนไลน์